1.  ลักษณะการประกอบธุรกิจ

ประวัติความเป็นมา 

บริษัท เอ็ม เอฟ อี ซี จำกัด จัดตั้งขึ้นโดยการร่วมทุนระหว่าง บริษัท โมเดอร์นฟอร์ม อินทิเกรชั่น
เซอร์วิสเซส จำกัด ซึ่งเป็นบริษัทร่วมของ บริษัท โมเดอร์นฟอร์มกรุ๊ป จำกัด (มหาชน)
กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจบริการให้คำปรึกษาพัฒนาและวางระบบคอมพิวเตอร์
และเครือข่ายงานเทคโนโลยีสารสนเทศ สำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจ (Enterprise) ขนาดใหญ่ที่เป็นผู้นำในแต่ละอุตสาหกรรม

ในช่วงการก่อตั้งบริษัทกลุ่มผู้บริหารได้เล็งเห็นว่าการประกอบธุรกิจในลักษณะการซื้อมาขายไปนั้นมีแนวโน้ม
ที่จะมีจำนวนคู่แข่งค่อนข้างมาก
อันจะนำมาซึ่งการแข่งขันด้านราคาและอาจทำให้บริษัทไม่สามารถเพิ่มยอดขายโดยรักษาอัตราส่วนกำไรไว้ได้
นอกจากนี้ ในการประกอบธุรกิจลักษณะดังกล่าว
ผู้ประกอบการจะต้องมีการเก็บรักษาสินค้าคงคลังทำให้ต้องมีเงินทุนหมุนเวียนที่เพียงพอ
ทั้งยังมีความเสี่ยงจากการที่สินค้าล้าสมัยอันจะทำให้ราคาขายลดลง
ผู้บริหารจึงได้เริ่มกำหนดรูปแบบการดำเนินธุรกิจของบริษัทในลักษณะการให้บริการคำปรึกษา
พัฒนาและวางระบบคอมพิวเตอร์และเครือข่ายงานเทคโนโลยีสารสนเทศ
กล่าวคือบริษัทจะมุ่งเน้นการขายบริการเป็นสำคัญซึ่งจะทำให้บริษัทสามารถหลีกเลี่ยงการแข่งขันด้านราคา
และสามารถคงรักษาไว้ซึ่งอัตราส่วนกำไรที่เหมาะสมได้
อีกทั้งยังเป็นการลดการพึ่งพาผู้ผลิตหรือผู้จัดจำหน่ายผลิตภัณฑ์ต่างๆ ด้วย

โดยบริษัทเริ่มมุ่งเน้นให้บริการกับลูกค้าในกลุ่มธุรกิจสื่อสารโทรคมนาคมเป็นกลุ่มแรก
เนื่องจากเป็นกลุ่มธุรกิจที่มีงบประมาณในการลงทุนและใช้จ่ายในด้านคอมพิวเตอร์และเทคโนโลยีสารสนเทศค่อนข้างสูง
และอาศัย เทคโนโลยี และนวัตกรรมที่ใหม่ ล้ำหน้า
และเปลี่ยนแปลงตลอดเวลาในการสร้างศักยภาพการแข่งขัน
ซึ่งจะทำให้บริษัทสามารถสร้างมูลค่าเพิ่มให้กับบริการได้มากหากสามารถเรียนรู้และนำเสนอนวัตกรรมใหม่ๆ
แก่ลูกค้าได้ก่อนคู่แข่ง นอกจากนี้
ประสบการณ์และผลงานที่บริษัทได้รับจากการให้บริการแก่ลูกค้าในกลุ่มสื่อสารโทรคมนาคมยังช่วยส่งเสริมให้บริษัทสามารถขยายกลุ่มลูกค้าไปยังกลุ่มธุรกิจอื่นๆ
อันได้แก่ กลุ่มสถาบันการเงิน หน่วยงานราชการและรัฐวิสาหกิจ รวมทั้งภาคอุตสาหกรรมการผลิต

  พัฒนาการที่สำคัญของบริษัทนับตั้งแต่จดทะเบียนจัดตั้งมีดังต่อไปนี้

ปี 2540

-   จดทะเบียนจัดตั้งเป็นบริษัทจำกัด เมื่อวันที่ 3 มีนาคม 2540 ด้วยทุนจดทะเบียนเริ่มต้น 10
    ล้านบาท ประกอบด้วยหุ้นสามัญจำนวน 1 ล้านหุ้น มูลค่าที่ตราไว้หุ้นละ 10 บาท

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Sun Microsystems
    ประเทศสหรัฐอเมริกา ซึ่งเป็นผู้นำทางด้านเครื่องคอมพิวเตอร์แม่ข่ายสำหรับระบบอินเตอร์เน็ต
    เพื่อใช้ในองค์กรขนาดใหญ่ (Enterprise Server)

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Netscape
    Communication ประเทศสหรัฐอเมริกา ซึ่งเป็นผู้ริเริ่มคิดค้นพัฒนา
    ทางด้านโปรแกรมสำหรับระบบคอมพิวเตอร์แม่ข่ายของระบบอินเตอร์เน็ต
    และพาณิชย์อิเล็กทรอนิกส์ (Internet & E-commerce Software Server)
    โดยในปัจจุบันรู้จักกันในนามของ SUN SOFTWARE

-   ได้รับการแต่งตั้งให้เป็นตัวแทนจำหน่ายผลิตภัณฑ์สำหรับลูกค้าวิสาหกิจ (Enterprise
    Partner) อย่างเป็นทางการจาก Cisco Systems ประเทศสหรัฐอเมริกา
    และได้รับการรับรองความสามารถในการให้บริการหลังการขายให้กับลูกค้าได้โดยตรง

ปี 2541

-   ดำเนินการพัฒนาและวางระบบการเชื่อมต่อเครือข่ายภายในองค์กร (Intranet)
    แบบครบวงจร โดยเชื่อมต่อสำนักงานของลูกค้าทั้งในกรุงเทพและต่างจังหวัด
    ซึ่งเป็นการพัฒนาและนำระบบอินทราเน็ตมาใช้ภายในองค์กรขนาดใหญ่เป็นครั้งแรกของประเทศไทย

ปี 2542

-   จัดตั้งทีมงานเพื่อทำหน้าที่พัฒนาซอฟต์แวร์ให้มีความเหมาะสมตรงกับความต้องการของลูกค้าในแต่ละองค์กร

  ปี 2543

-   ในเดือนมกราคม บริษัทได้ร่วมกับบริษัท โมเดอร์นฟอร์ม อินทิเกรชั่น เซอร์วิสเซส จำกัด และ
    บริษัท คาราแคด จำกัด จัดตั้งบริษัท ไทยแมพไกด์ จำกัด ด้วยทุนจดทะเบียน 5 ล้านบาท
    เพื่อให้บริการสารสนเทศทางภูมิศาสตร์ (Geographic Information Service)
    ผ่านเครือข่ายอินเตอร์เน็ต

-   ขยายขอบเขตธุรกิจของบริษัทไปสู่การบริการให้คำปรึกษาและพัฒนางานด้านเทคโนโลยีสารสนเทศ
    (IT Professional Services)
    โดยมีการพัฒนาและวางระบบการชำระค่าบริการหรือสินค้าและออกใบเสร็จรับเงินผ่านระบบอินเตอร์เน็ต
    (Electronic Bill Presentment and Payment, “EBPP”)
    ให้ลูกค้าเป็นรายแรกในประเทศไทย และรายแรกในเอเชียตะวันออกเฉียงใต้
    ร่วมกับทีมวิศวกรคอมพิวเตอร์จาก Netscape Professional Services สหรัฐอเมริกา
    และเริ่มให้บริการพัฒนาระบบช่วยบริหารจัดการมาตรฐานการให้บริการระบบคอมพิวเตอร์และเครือข่ายสารสนเทศ
    (Service Level Management) โดยได้รับความร่วมมือจาก บริษัทผู้ผลิตซอฟต์แวร์ คือ
    BMC Software ประเทศสหรัฐอเมริกา

  ปี 2544

-   จัดตั้งหน่วยงานบริการให้คำปรึกษาและพัฒนางานด้านเทคโนโลยีสารสนเทศอย่างเป็นทางการ
    เพื่อขยายธุรกิจการบริการให้คำปรึกษาและพัฒนางานด้านเทคโนโลยีสารสนเทศ (IT
    Professional Services)
    โดยเริ่มให้บริการพัฒนาระบบสื่อสารทางเสียงผ่านเครือข่ายอินเตอร์เน็ต (Voice Over
    Internet Protocol, VOIP)
    ซึ่งจะช่วยลูกค้าลดภาระต้นทุนค่าโทรศัพท์ทางไกลเป็นแห่งแรกของประเทศไทย
    และเริ่มให้บริการพัฒนาระบบคลังข้อมูล (Data Warehouse)
    โดยได้รับความร่วมมือจากบริษัทผู้ผลิตซอฟต์แวร์ คือ Ascential
    (ซึ่งปัจจุบันได้ควบรวมกิจการโดย IBM (ประเทศสหรัฐอเมริกา)
    และได้รับการแต่งตั้งเป็นตัวแทนจำหน่ายในประเทศไทย

-   เพิ่มทุนจดทะเบียนจากเดิม 10 ล้านบาท เป็น 20 ล้านบาท โดยแบ่งออกเป็นหุ้นสามัญจำนวน
    2 ล้านหุ้น มูลค่าที่ตราไว้หุ้นละ 10 บาท

  ปี 2545

-   ขยายทีมงานบริการให้คำปรึกษาและพัฒนางานด้านเทคโนโลยีสารสนเทศด้วยบริการที่หลากหลายขึ้น

-   ขยายการให้บริการไปยังตลาดต่างประเทศ โดยเน้นลูกค้าในกลุ่มประเทศอินโดจีน

-   เริ่มศึกษาความเป็นไปได้ในการพัฒนาทรัพย์สินทางปัญญา (Intellectual Property)
    เพื่อเป็นแหล่งรายได้ที่สำคัญในอนาคต

  ปี 2546

-   ขยายขอบเขตการให้บริการพัฒนาระบบคลังข้อมูล (Data Warehouse)
    และระบบข้อมูลเพื่อการตัดสินใจ (Business Intelligence)
    โดยได้รับความร่วมมือจากบริษัทผู้ผลิตซอฟต์แวร์ คือ NCR-Teradata ประเทศสหรัฐอเมริกา
    และได้รับการแต่งตั้งเป็นตัวแทนจำหน่ายในประเทศไทย

-   ให้บริการพัฒนาระบบ VOIP สำหรับลูกค้า
    ซึ่งได้รับสัมปทานในการประกอบกิจการสื่อสารโทรคมนาคมในประเทศกัมพูชา
    นับเป็นการพัฒนาระบบ VOIP เป็นแห่งแรกของประเทศกัมพูชา

-   ในเดือนพฤษภาคม บริษัทได้ดำเนินการเพิ่มทุนจากเดิม 20 ล้านบาทเป็น 160 ล้านบาท
    และเสนอขายหุ้นสามัญเพิ่มทุนแก่ผู้ถือหุ้นเดิมจำนวน 14 ล้านหุ้น ที่มูลค่าที่ตราไว้หุ้นละ 10 บาท

-   ในเดือนมิถุนายน เพื่อเป็นการปรับโครงสร้างผู้ถือหุ้นของบริษัท บริษัท โมเดอร์นฟอร์ม
    อินทิเกรชั่น เซอร์วิสเซส จำกัด ได้ดำเนินการขายหุ้นทั้งหมดที่ถือในบริษัท คิดเป็นร้อยละ
    68.0 ของหุ้นที่ออกและเรียกชำระแล้ว ให้กับบริษัท โมเดอร์นฟอร์มกรุ๊ป
    จำกัด(มหาชน)และผู้ถือหุ้นรายบุคคลอื่นๆซึ่งเป็นผู้ถือหุ้นของบริษัท โมเดอร์นฟอร์ม อินทิเกรชั่น
    เซอร์วิสเซส จำกัด ทำให้บริษัท โมเดอร์นฟอร์มกรุ๊ป จำกัด (มหาชน)
    เป็นผู้ถือหุ้นใหญ่ของบริษัท ณ ขณะนั้น โดยถือหุ้นร้อยละ 31.6 ของหุ้นที่ออกและเรียกชำระแล้ว
    และบริษัทได้จำหน่ายเงินลงทุนทั้งหมดในบริษัท ไทยแมพไกด์ จำกัด ให้แก่บริษัท
    โมเดอร์นฟอร์ม อินทิเกรชั่น เซอร์วิสเซส จำกัด

-   เปิดศูนย์วิจัยและพัฒนา (Development Center) ที่อาคารเล้าเป้งง้วนทาวเวอร์ 1
    ถนนวิภาวดี-รังสิต
    เพื่อเป็นศูนย์ในการวิจัยและพัฒนาเทคโนโลยีและผลิตภัณฑ์ใหม่ของบริษัทเพื่อรองรับการขยายงาน
    จำนวนพนักงานซึ่งเพิ่มขึ้นเพื่อให้สามารถบริการลูกค้าได้อย่างใกล้ชิดและรวดเร็วยิ่งขึ้น

-   จดทะเบียนแปรสภาพเป็นบริษัทมหาชนจำกัด เมื่อวันที่ 1 กรกฎาคม 2546

-   เปิดซื้อขายหลักทรัพย์ให้แก่ประชาชนทั่วไปในตลาดหลักทรัพย์วันแรก เมื่อวันที่ 8 ตุลาคม 2546

  ปี 2547

-   เข้าลงทุนในบริษัท พรอมท์นาว จำกัด เมื่อวันที่ 26 สิงหาคม 2547
    ซึ่งดำเนินธุรกิจให้คำปรึกษา แนะนำ อบรมเกี่ยวกับซอฟต์แวร์และฮาร์ดแวร์
    สำหรับควบคุมหรือใช้งานร่วมกับอุปกรณ์อิเล็กทรอนิกส์
    และสร้างสรรค์สื่อความบันเทิงบนอุปกรณ์อิเล็กทรอนิกส์ โดยบริษัทเข้าถือหุ้นในสัดส่วนร้อยละ
    60 มูลค่าที่ตราไว้หุ้นละ 100 บาท ของทุนจดทะเบียน 7.5 ล้านบาท

-   เข้าลงทุนในบริษัท โฟร์บิซิเนท จำกัด เมื่อวันที่ 15 ตุลาคม 2547
    ซึ่งดำเนินธุรกิจให้บริการรับออกแบบ ผลิต
    และจำหน่ายโปรแกรมที่ใช้งานบนอินเตอร์เน็ตเพื่อธุรกิจขนาดกลางและขนาดย่อม
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 30
    ล้านบาท

-   เข้าลงทุนในบริษัท แอดวานซ์ อินเทลลิเจนซ์ โมเดิร์นนิตี้ จำกัด เมื่อวันที่ 19 พฤศจิกายน
    2547 ซึ่งดำเนินธุรกิจพัฒนา ผลิต และจำหน่ายซอฟต์แวร์ด้านสื่อบันเทิงบนอุปกรณ์มือถือ
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 3
    ล้านบาท

ปี 2548

-   เข้าลงทุนในบริษัท โมเดอร์นฟอร์ม อินทิเกรชั่น เซอร์วิสเซส จำกัด หรือ “เอ็มไอเอส”
    เมื่อวันที่ 1 มิถุนายน 2548
    ซึ่งประกอบธุรกิจในด้านการจัดหาและให้บริการด้านระบบสารสนเทศ
    และการให้บริการด้านซอฟต์แวร์เพื่อธุรกิจขนาดกลางและขนาดย่อม (SMEs)
    โดยบริษัทเข้าถือหุ้นในสัดส่วนเต็มร้อยละ 100 มูลค่าที่ตราไว้หุ้นละ 10 บาท
    ของทุนจดทะเบียน 64.13 ล้านบาท

ปี 2549

-   ได้รับการรับรองจาก CISCO ให้เป็นตัวแทนจำหน่ายระดับ Gold Certified Partner
    อย่างเป็นทางการ ซึ่งถือเป็นรายที่ 4 ของประเทศไทย และรายที่ 2
    ของตัวแทนจำหน่ายที่เป็นบริษัทไทย

-   ได้รับรางวัล Technology Fast 500 Asia Pacific 2006 ที่จัดอันดับโดย Deloitte
    บริษัทที่ปรึกษาทางการเงินที่มีชื่อเสียงระดับโลก ซึ่งบริษัทได้รับการจัดอันดับอยู่ในลำดับที่ 466
    ของประเทศใน Asia Pacific ที่มีอัตราการเติบโตสูงสุด
    โดยเป็นบริษัทคนไทยบริษัทเดียวที่ได้รับรางวัลนี้ในระยะเวลา 3 ปีที่ผ่านมา
    ได้รับการรับรองเป็น TRACE MEMBER CERTIFICATION ตามกฎระเบียบของ US FCPA
    Regulations ประเทศสหรัฐอเมริกา
    ทำให้บริษัทได้รับการยอมรับเรื่องความโปร่งใส่ในการดำเนินธุรกิจ
    ด้วยมาตรฐานการรับรองที่ได้รับการเชื่อถือจากทั่วโลก

-   มีการปรับปรุงโครงสร้างระบบการบริหารงานภายในองค์กร
    เพื่อเพิ่มประสิทธิภาพการดำเนินธุรกิจ โดยเฉพาะในส่วนการให้บริการให้คำปรึกษา
    และพัฒนาระบบเทคโนโลยีสารสนเทศ
    โดยเน้นให้ความสำคัญกับการจัดตั้งทีมงานทีมีความรู้ความเชี่ยวชาญในเทคโนโลยีเฉพาะด้าน
    (Technology Practice) เช่น ระบบบริหารจัดการคลังข้อมูล (Data Warehouse)
    ระบบบริหารจัดการงานเทคโนโลยีสารสนเทศ (Business Service Management)
    กลุ่มธุรกิจพาณิชย์อิเล็กทรอนิกส์ (E-Business) กลุ่มงานที่ปรึกษาไอทีเชิงกลยุทธ์ (IT
    Consulting) กลุ่มงานแอพพลิเคชั่นเพื่อธุรกิจการเงินและการธนาคาร
    กลุ่มงานแอพพลิเคชั่นเพื่อธุรกิจเทเลคอม
    และกลุ่มงานโครงสร้างพื้นฐานระบบที่แยกออกเป็นหน่วยงานย่อยตามความเชี่ยวชาญเฉพาะด้านเช่นกัน
    ครอบคลุมทั้งสำนักงานเครือข่าย และระบบปฏิบัติการและความปลอดภัยของระบบ
    เพื่อเจาะกลุ่มเป้าหมายที่เป็นตลาดเฉพาะ (Niche Market)
    นอกจากยังมีการปรับปรุงโครงสร้างทีมงานขาย เพื่อรองรับการขยายตลาดที่มากขึ้นในอนาคต

-   ให้ความสำคัญกับนโยบายการปรับปรุงประสิทธิภาพระบบงานภายในทั้งในส่วนของฮาร์ดแวร์และซอฟต์แวร์
    เพื่อช่วยสนับสนุนการดำเนินงาน
    และเพิ่มศักยภาพและความรวดเร็วในการให้บริการแก่ลูกค้าและพนักงานภายใน
    เพื่อให้ระบบงานภายในขององค์กรมีประสิทธิภาพมากยิ่งขึ้น เช่น
    การจัดทำระบบซอฟต์แวร์เพื่อควบคุมการบริหารโครงการ (Project Management
    Office) ระบบ Web Portal เพื่อช่วยพัฒนาองค์ความรู้ (Knowledge)
    รวมถึงการพัฒนาขั้นตอนการทำงานต่าง ๆ ที่เป็นระเบียบวิธีการ (MFEC Methodology)
    เพื่อการพัฒนาคุณภาพงานในการตอบสนองความต้องการแก่ลูกค้า

ปี 2550

-   ได้รับเกียรติบัตร 4 บริษัทต้นแบบ นำอุตสาหกรรมซอฟต์แวร์ก้าวสู่ระดับสากล ในโครงการ
    (TQS: The Roadmap to International Standard) ด้วยมาตรฐาน ISO 15504
    จากสำนักงานส่งเสริมอุตสาหกรรมซอฟต์แวร์แห่งชาติ (องค์กรมหาชน)
    ร่วมกับกลุ่มอุตสาหกรรมซอฟต์แวร์ สภาอุตสาหกรรมแห่งประเทศไทย, ซอฟต์แวร์พาร์ค
    และสมาคมอุตสาหกรรมซอฟต์แวร์ไทย
    ซึ่งถือเป็นย่างก้าวที่สำคัญอีกก้าวหนึ่งของบริษัทในการยกระดับคุณภาพมาตรฐานการผลิตซอฟต์แวร์ให้ทัดเทียมระดับสากล
    และเพิ่มขีดความสามารถในการแข่งขันกับต่างชาติ

-   ได้รับรางวัล Partner of the Year 2007 ด้าน System Integrator จากบริษัท
    Oracle Corporation (Thailand)
    ในฐานะผู้พัฒนาและวางระบบทางด้านเทคโนโลยีสารสนเทศ

-   ได้รับโล่ประกาศเกียรติคุณ จากคณะวิศวกรรมศาสตร์ จุฬาลงกรณ์มหาวิทยาลัย
    ในฐานะผู้ให้การสนับสนุนทีม Plasma-z เข้าร่วมแข่งขัน World Robocup 2007 ณ
    เมืองแอตแลนต้า ประเทศสหรัฐอเมริกา

-   ได้รับการแต่งตั้งจาก Symantec Corporation ให้เป็นตัวแทนจำหน่ายผลิตภัณฑ์ในระดับ
    Gold Certificate
    แสดงให้เห็นถึงการเป็นผู้แทนที่มีความเชี่ยวชาญและประสิทธิภาพด้านการให้บริการผลิตภัณฑ์
    Symantec และความพร้อมในการนำเสนอ Symantec Solutions
    ให้กับลูกค้าในระดับเอ็นเตอร์ไพรส์

-   ได้รับรางวัล Top Symantec Channel SE-Data Center Management Group
    Fy2007 จาก Symantec ในงาน Symantec Partner Kick-off
    ในฐานะพาร์ตเนอร์ที่มีผลประกอบการดีเด่นในโซลูชั่นทางด้านการบริหารจัดการฐานข้อมูล
    (Data Management)
    เป็นการตอกย้ำถึงศักยภาพและความสามารถในการให้บริการทางด้านการจัดการฐานข้อมูล
    Data Center Management ของบริษัท ในฐานะผู้นำด้านการให้บริการไอทีของไทย

-   ได้รับรางวัล FY 2007 Top Advanced Technology (AT) Penetration Rate และ
    FY 2007 Unified Communications partner of the Year จาก CISCO ในงาน
    CISCO Thailand Partner Conference 2008 Samui
    ในฐานะพาร์ตเนอร์ที่มียอดขายสูงสุดในหมวด Advanced Technology และ Unified
    Communication ประจำปี 2550

ปี 2551

-   ผ่านการรับรองมาตรฐาน CMMI Maturity Level 3
    ซึ่งเป็นรูปแบบการปรับปรุงกระบวนการพัฒนาผลิตภัณฑ์และบริการ
    โดยเฉพาะด้านการพัฒนาซอฟต์แวร์อันเป็นที่ยอมรับในระดับสากล จากบริษัท ISEM Co.,td.
    ผู้ประเมิน ซึ่งเป็นระดับสูงสุดที่มีการรับรองในประเทศไทย

-   คุณศิริวัฒน์ วงศ์จารุกร กรรมการผู้จัดการใหญ่ บริษัท MFEC ได้รับรางวัล “นักบริหารดีเด่น”
    ประจำปี 2551 (Executive of the Year 2008) สาขาการพัฒนาองค์กรทางด้านไอที
    โดยนิตยสารเส้นทางไทย

-   DTAC ATM SIM พัฒนาโดย MFEC ได้รับรางวัล “บริการการเงินบนมือถือยอดเยี่ยม” (Best
    Mobile Money Service) จากการประกวด Asia Mobile Awards 2008
    โดยสมาคมจีเอสเอ็ม (GSMA) ในงาน GSMA’s Mobile Congress ที่มาเก๊า

-   ได้รับรางวัล “Advance Technology Partner: Rich Media Communications”
    จาก Cisco พิสูจน์ให้เห็นถึงภารกิจในการปรับปรุงจุดแข็งด้านความแตกต่างและ Advanced
    Technology ซึ่งจะช่วยยกระดับข้อเสนอที่มีคุณค่าและแตกต่างที่ MFEC มอบให้กับลูกค้า

-   ได้รับรางวัลรองชนะเลิศการแข่งขันเจาะระบบผ่านเครือข่าย (Wireless Security)
    ในงาน “Siam Secure Air Raid Hacking Challenge Bangkok 2008” ที่
    Central World เมื่อวันที่ 27 มี.ค. 2551

    2.  ภาพรวมการประกอบธุรกิจของบริษัท และบริษัทย่อย

2.  โครงสร้างของบริษัท เอ็ม เอฟ อี ซี จำกัด (มหาชน) และบริษัทย่อย ณ วันที่ 31 ธันวาคม
    2551

3.  โครงสร้างของบริษัทและบริษัทย่อย

4.  

5.  

6.  

7.  

8.  

9.  

10. 

11. 

12. 60% 51% 51% 100%

13. 

14. 

15. 

16. 

17. 

18. 

19. 

20. 

21. 

22. ทั้งนี้ผู้ถือหุ้นส่วนที่เหลือเป็นผู้ถือหุ้นรายย่อย ซึ่งไม่มีบุคคลที่เกี่ยวข้องกับบริษัทแต่ประการใด
    และเมื่อเดือนธันวาคม 2551 ที่ผ่านมา บริษัท โมเดอร์นฟอร์ม อินทิเกรชั่น เซอร์วิสเซส
    จำกัด ได้จำหน่ายหุ้นที่ถือลงทุนในบริษัทสกายบลิทซ์
    ให้กับบุคคลอื่นที่มิได้มีความเกี่ยงโยงกันกับบริษัทแต่อย่างใด ดังนั้น ณ วันที่ 31 ธันวาคม 2551
    จึงสิ้นสภาพการเป็นบริษัทย่อยของบริษัท เอ็ม เอฟ อี ซี จำกัด (มหาชน)

23. 

24. 

25. 

26. 

27. 

28. 

บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศสำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจขนาดใหญ่ซึ่งเป็นผู้นำในอุตสาหกรรมที่มีความต้องการงานบริการด้านเทคโนโลยีสารสนเทศสูง
ขอบเขตของการบริการครอบคลุมตั้งแต่การให้คำปรึกษาเพื่อแก้ปัญหาหรือตอบสนองความต้องการของลูกค้า
การพัฒนาและวางระบบคอมพิวเตอร์และเครือข่ายสารสนเทศ ซึ่งประกอบด้วยอุปกรณ์ฮาร์ดแวร์
ซอฟต์แวร์ อุปกรณ์ต่อพ่วง และอุปกรณ์เครือข่ายต่าง ๆ การดำเนินงานติดตั้งและทดสอบระบบ
การฝึกอบรมวิธีการใช้งาน ตลอดจนการให้บริการด้านการบำรุงรักษา

ธุรกิจหลักของบริษัทสามารถแบ่งได้เป็น 3 ประเภทหลัก ได้แก่

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
    Services)

2.  ธุรกิจพัฒนาและวางระบบ (System Integration)

3.  ธุรกิจบริการด้านการบำรุงรักษา (Maintenance Service)

  ภายใต้การดำเนินงานของบริษัท เอ็ม เอฟ อี ซี จำกัด (มหาชน) มีบริษัทย่อย 6 บริษัท ดังนี้คือ

1.  บริษัท พรอมท์นาว จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท พรอมท์นาว จำกัด ณ วันที่ 31 ธันวาคม
2551 ในสัดส่วนร้อยละ 60 มูลค่าที่ตราไว้หุ้นละ 100 บาท ของทุนจดทะเบียน 15 ล้านบาท
หรือคิดเป็นจำนวน 90,000 หุ้น มูลค่าเงินลงทุน 9,000,000 บาท
แบ่งเป็นทุนจดทะเบียนซึ่งบริษัทชำระแล้ว 5,625,000 บาท โดยทุนจดทะเบียนส่วนที่ยังคงค้างอีก
3,375,000 บาท บริษัทจะชำระทุนส่วนเพิ่มให้แล้วเสร็จในปี 2552นี้ บริษัท พรอมท์นาว จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้คำปรึกษา ออกแบบและวางแผนพัฒนาซอฟต์แวร์
สำหรับควบคุมหรือใช้งานร่วมกับอุปกรณ์อิเล็กทรอนิกส์
และสร้างสรรค์สื่อความบันเทิงบนอุปกรณ์อิเล็กทรอนิกส์และอุปกรณ์เคลื่อนที่ – Mobile
Technology)
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากขึ้นการพัฒนาและการให้บริการเกมส์ออนไลน์บนมือถือ
(Mobile Content) การพัฒนาโปรแกรมธุรกิจบนมือถือ เช่น ธุรกรรมการเงินผ่านมือถือ
(Mobile Banking) การชำระค่าใช้จ่ายผ่านมือถือ (Mobile Payment)
รวมทั้งยังเป็นการเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งยิ่งขึ้น
ซึ่งถือเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้คาดว่าการลงทุนในบริษัทดังกล่าวนี้จะสร้างผลตอบแทนทางการเงินให้บริษัทได้ตั้งแต่ผลการดำเนินงานปี
2548 เป็นต้นไป โดยปัจจุบันบริษัทดังกล่าวได้ร่วมเป็นพันธมิตรทางธุรกิจกับหลายบริษัท อาทิ บริษัท
แอดวานซ์ อินโฟเซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน), บริษัท ฮัทชิสัน ไวร์เลส มัลติมีเดีย จำกัด , บริษัท ทีเอ ออเร้นจ์ จำกัด
และบริษัทตัวแทนจำหน่ายสำหรับตลาดต่างประเทศ อย่างเช่น S-Concept Connection
Co.,Ltd. และ Samclick Co.,Ltd.

2.  บริษัท โฟร์บิซิเนท จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท โฟร์บิซิเนท จำกัด ณ วันที่ 31 ธันวาคม
2551 ในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 58 ล้านบาท
หรือคิดเป็นจำนวน 2,958,000 หุ้น มูลค่าเงินลงทุน 29,580,000 บาท บริษัท โฟร์บิซิเนท จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
ซึ่งบริษัทดำเนินธุรกิจเป็นผู้ผลิตและพัฒนาซอฟต์แวร์สำหรับองค์กรขนาดกลางและเล็ก
โดยให้บริการรับออกแบบ ผลิต และจำหน่ายโปรแกรมธุรกิจที่ใช้งานบนอินเตอร์เน็ต
และขายคอมพิวเตอร์ทุกชนิด โดยมีผลิตภัณฑ์หลักที่สำคัญ เช่น
ระบบซอฟต์แวร์โซลูชั่นเพื่อสนับสนุนการบริหารงานลูกค้าสัมพันธ์ (CRM) ระบบการบริหารจัดการ
คำขอรับบริการและการแจ้งปัญหาต่าง ๆ ในองค์กร (SmartDesk)
และระบบจัดการสารสนเทศสำหรับห้องปฏิบัติการ (Labatory Information Management
System) เป็นต้น
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากยิ่งขึ้น
โดยเฉพาะกลุ่มลูกค้าที่เป็นองค์กรขนาดกลางและเล็ก
อีกทั้งยังเป็นการช่วยเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งมากยิ่งขึ้น
ตลอดจนเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ซึ่งปัจจุบันบริษัทดังกล่าวมีกลุ่มลูกค้าหลักที่สำคัญ อาทิ บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน) และอุตสาหกรรมพัฒนามูลนิธิเพื่อสถาบันอาหาร

3.  บริษัท แอดวานซ์ อินเทลลิเจนซ์ โมเดิร์นนิตี้ จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท แอดวานซ์ อินเทลลิเจนซ์ โมเดิร์นนิตี้
จำกัด ณ วันที่ 31 ธันวาคม 2551 ในสัดส่วนร้อยละ 51 มูลค่าที่ตราไว้หุ้นละ 10 บาท
ของทุนจดทะเบียน 10 ล้านบาท หรือคิดเป็นจำนวน 510,000 หุ้น มูลค่าเงินลงทุน 5,100,000
บาท แบ่งเป็นทุนจดทะเบียนซึ่งบริษัทชำระแล้ว 3,280,000 บาท
โดยทุนจดทะเบียนส่วนที่ยังคงค้างอีก 1,820,000 บาท บริษัทจะชำระทุนส่วนเพิ่มให้แล้วเสร็จในปี
2552นี้ บริษัท แอดวานซ์ อินเทลลิเจนซ์ โมเดิร์นนิตี้ จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้บริการรับพัฒนา ผลิต และจำหน่ายโปรแกรมคอมพิวเตอร์
และอุปกรณ์มือถือโดยเฉพาะสื่อบันเทิง ซึ่งบริษัทดังกล่าวจัดตั้งขึ้นในวันที่ 9 กันยายน 2546
และได้เริ่มเปิดดำเนินธุรกิจโดยพัฒนาซอฟต์แวร์ประเภทเกมบนโทรศัพท์มือถือให้กับผู้ให้บริการทางด้าน
Digital Content และทางผู้ให้บริการโทรศัพท์เคลื่อนที่ (Operator)
หลายรายทั้งในและต่างประเทศ

จากศักยภาพและความสามารถของบริษัท
ทำให้หน่วยงานภาครัฐได้เล็งเห็นถึงความสำคัญและได้ให้การสนับสนุนอย่างเป็นทางการในหลายหน่วยงาน
อาทิ เขตอุตสาหกรรมซอฟต์แวร์ประเทศไทย (Software Park)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และกรมส่งเสริมอุตสาหกรรม
รวมทั้งผลิตภัณฑ์ของบริษัทยังได้รับรางวัลต่าง ๆ
เป็นจำนวนมากจากการแข่งขันพัฒนาซอฟต์แวร์ทั้งในและต่างประเทศ
ซึ่งการร่วมทุนกับบริษัทดังกล่าวในครั้งนี้จะทำให้บริษัทสามารถผลิตซอฟต์แวร์เกมส์บนโทรศัพท์มือถือ
(Mobile Game) ที่มีคุณภาพสูง โดยมีทีมงานที่ได้รับการยอมรับในระดับสากล
รวมทั้งยังเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้เพื่อเป็นการเสริมสร้างศักยภาพการดำเนินธุรกิจการผลิตเกมส์ของบริษัท
ซึ่งจะส่งผลให้บริษัทเป็นผู้ผลิตเกมส์รายใหญ่ที่สุดของประเทศในอนาคต
รวมทั้งเป็นผู้นำด้านการพัฒนาซอฟต์แวร์เพื่อความบันเทิงบนอุปกรณ์พกพาทั้งในและต่างประเทศ

4. บริษัท โมเดอร์นฟอร์ม อินทิเกรชั่น เซอร์วิสเซส จำกัด

บริษัท เอ็ม เอฟ อี ซี จำกัด (มหาชน) ได้เข้าลงทุนกับบริษัท โมเดอร์นฟอร์ม อินทิเกรชั่น
เซอร์วิสเซส จำกัด เมื่อวันที่ 1 มิถุนายน 2548 โดยบริษัทเข้าถือหุ้นในสัดส่วนเต็มร้อยละ 100
มูลค่าที่ตราไว้หุ้นละ 10 บาท ของทุนจดทะเบียน 64.13 ล้านบาท เป็นจำนวน 6,412,993 หุ้น
มูลค่าเงินลงทุน 99.07 ล้านบาท (บริษัทออกหลักทรัพย์เพื่อแลกเปลี่ยนกับผู้ถือหุ้นเดิมจำนวน
17,000,000 หุ้น โดยใช้ราคาปิดซื้อขายของหลักทรัพย์ MFEC ณ วันที่ 1 มิถุนายน 2548
ราคาหุ้นละ 5.650 บาท กำหนดอัตราส่วนในการแลกหุ้นดังนี้ หุ้น MFEC 2.6508654 หุ้น ต่อหุ้น
MIS 1 หุ้น โดยภายหลังจากการเข้าลงทุนคณะกรรมการใหม่ของบริษัทได้แก่ นายเจริญ อุษณาจิตต์,
นายอดิเรก ปฏิทัศน์, นายทักษะ บุษยโภคะ, นายศิริวัฒน์ วงศ์จารุกร, นายสุพจน์ ธัญญธาดา,
นายพงศกร สายเพ็ชร และนายพรชัย จักรธำรงค์ ถือหุ้นท่านละ 1 หุ้น รวมเป็นจำนวนทั้งสิ้น 7
หุ้น) ประกอบธุรกิจพัฒนาและวางระบบ รวมทั้งให้บริการด้านการบำรุงรักษา
บริษัทให้บริการในการจัดหาและให้บริการด้านสารสนเทศ
โดยได้รับอนุญาตให้เป็นตัวแทนจำหน่ายคอมพิวเตอร์ประเภทต่าง ๆ
อุปกรณ์ต่อพ่วงและอุปกรณ์เครือข่ายอื่น ๆ ทั้งด้านซอฟต์แวร์และฮาร์ดแวร์
ซึ่งนอกจากการจัดหาโซลูชั่นและบริการในด้านการจัดการระบบ (System Solution) แล้ว
บริษัทยังให้บริการด้านซอฟต์แวร์การวางแผนด้านทรัพยากรทางธุรกิจขององค์กรโดยรวม
(Enterprise Resource Planning : ERP) ตั้งแต่การพัฒนาซอฟต์แวร์ทางธุรกิจ
การให้คำปรึกษาเรื่องข้อปฏิบัติที่ดีที่สุด (Best Practices)
การสนับสนุนการใช้งานอย่างมีประสิทธิผล (Implementation)
และการสนับสนุนทางเทคนิคและบริการหลังการขาย
โดยมีพันธมิตรทางธุรกิจที่เป็นเจ้าของเทคโนโลยีระดับโลก อาทิ Hewlett Packard, IBM,
Oracle, Microsoft, 3COM, Veritas และ Check Point เป็นต้น
โดยมีกลุ่มลูกค้าเป้าหมายหลักคือกลุ่มวิสาหกิจขนาดกลางและขนาดย่อม (SMEs)
ทั้งหน่วยงานภาครัฐและเอกชน
ซึ่งการควบรวมกิจการในครั้งนี้จะช่วยเสริมสร้างศักยภาพการประกอบธุรกิจให้บริษัทมากขึ้น
รวมถึงขยายฐานเป้าหมายกลุ่มลูกค้าได้ครอบคลุมกลุ่มเป้าหมายมากยิ่งขึ้น
โดยเฉพาะในกลุ่มวิสาหกิจขนาดกลางและขนาดย่อม
รวมทั้งยังจะได้รับประโยชน์จากการใช้ทรัพยากรร่วมกัน อาทิ บุคลากรผู้บริหาร
ทีมงานวิจัยและพัฒนา และทีมงานด้านการตลาด
ซึ่งจะช่วยให้บริษัทสามารถสร้างผลตอบแทนทางการเงินได้มากขึ้นในอนาคต

5. บริษัท เอ็ม ไอ เอส เอาท์ซอร์สซิ่ง จำกัด

ตามมติที่ประชุมใหญ่สามัญผู้ถือหุ้นครั้งที่ 1/2548 เมื่อวันที่ 25 เมษายน 2548 มีมติให้ซื้อหุ้นบริษัท
โมเดอร์นฟอร์ม อินทิเกรชั่น เซอร์วิสเซส จำกัด ในสัดส่วนร้อยละ 100 ณ วันที่บริษัทเอ็ม เอฟ อี
ซี จำกัด (มหาชน) เข้าลงทุนในบริษัทดังกล่าว บริษัท โมเดอร์นฟอร์ม อินทิเกรชั่น เซอร์วิสเซส
จำกัด ได้เข้าลงทุนในบริษัท เอ็ม ไอ เอส เอาท์ซอร์สซิ่ง จำกัด
ซึ่งดำเนินธุรกิจให้บริการในการจัดหาบุคลากร
เพื่อทำหน้าที่ควบคุมดูแลและบำรุงรักษาระบบเทคโนโลยีสารสนเทศขององค์กร โดยที่บริษัท
โมเดอร์นฟอร์ม อินทิเกรชั่น เซอร์วิสเซส จำกัด ได้ถือหุ้นในบริษัทดังกล่าวในสัดส่วนร้อยละ 80
ของทุนจดทะเบียนที่ชำระแล้วจำนวน 3 ล้านบาท แบ่งเป็นหุ้นสามัญจำนวน 300,000 หุ้น
มูลค่าที่ตราไว้หุ้นละ 10 บาท โดยล่าสุดเมื่อวันที่ 22 พฤษภาคม 2549
บริษัทได้เพิ่มทุนจดทะเบียนเป็น 5 ล้านบาท แบ่งเป็นหุ้นสามัญจำนวน 500,000 หุ้น
มูลค่าที่ตราไว้หุ้นละ 10 บาท เพื่อใช้เป็นทุนหมุนเวียนในการรองรับการขยายธุรกิจ
คิดเป็นเงินลงทุนของบริษัทเอ็ม เอฟ อี ซี จำกัด (มหาชน) ในบริษัทดังกล่าวผ่านทางบริษัท
โมเดอร์นฟอร์ม อินทิเกรชั่น เซอร์วิสเซส จำกัด เป็นจำนวนเงินทั้งสิ้น 3,999,940 บาท

6. บริษัท สกายบลิทซ์ (1995) จำกัด

ตามมติที่ประชุมใหญ่สามัญผู้ถือหุ้นครั้งที่ 1/2548 เมื่อวันที่ 25 เมษายน 2548 มีมติให้ซื้อหุ้นบริษัท
โมเดอร์นฟอร์ม อินทิเกรชั่น เซอร์วิสเซส จำกัด ในสัดส่วนร้อยละ 100 ณ วันที่บริษัท เอ็ม เอฟ อี
ซี จำกัด (มหาชน) เข้าลงทุนในบริษัทดังกล่าว บริษัท โมเดอร์นฟอร์ม อินทิเกรชั่น เซอร์วิสเซส
จำกัด ได้เข้าลงทุนในบริษัท สกายบลิทซ์ (1995) จำกัด ซึ่งดำเนินธุรกิจให้บริการวิจัย
และพัฒนาซอฟต์แวร์การวางแผนทรัพยากรทางธุรกิจขององค์กรโดยรวม (Enterprise Resource
Planning: ERP) โดยที่บริษัท โมเดอร์นฟอร์ม อินทิเกรชั่น เซอร์วิสเซส จำกัด
ได้ถือหุ้นในบริษัทดังกล่าวในสัดส่วนร้อยละ 100 ของทุนจดทะเบียนที่ชำระแล้วจำนวน 5 ล้านบาท
แบ่งเป็นหุ้นสามัญจำนวน 500,000 หุ้น มูลค่าที่ตราไว้หุ้นละ 10 บาท โดยล่าสุดเมื่อวันที่ 8
ธันวาคม 2548 บริษัทได้เพิ่มทุนจดทะเบียนเป็น 20 ล้านบาท แบ่งเป็นหุ้นสามัญจำนวน 2,000,000
หุ้น มูลค่าที่ตราไว้หุ้นละ 10 บาท
เพื่อขยายและรับบุคลากรที่มีความสามารถในการพัฒนาโปรแกรมสำเร็จรูป
รวมทั้งใช้เป็นเงินทุนหมุนเวียนในการดำเนินงาน คิดเป็นเงินลงทุนของบริษัทเอ็ม เอฟ อี ซี จำกัด
(มหาชน) ในบริษัทดังกล่าวผ่านทางบริษัท โมเดอร์นฟอร์ม อินทิเกรชั่น เซอร์วิสเซส จำกัด
เป็นจำนวนเงินทั้งสิ้น 19,999,940 บาท

และตามมติที่ประชุมคณะกรรมการบริหาร บริษัท เอ็ม เอฟ อี ซี จำกัด (มหาชน) ครั้งที่ 4/2551
เมื่อวันที่ 25 สิงหาคม 2551 มีมติพิจารณาอนุมัติให้บริษัท โมเดอร์นฟอร์ม อินทิเกรชั่น เซอร์วิสเซส
จำกัด “เอ็ม ไอ เอส” ดำเนินการเพิ่มเงินลงทุนในบริษัท สกายบลิทซ์ (1995) จำกัด
เดิมทุนจดทะเบียน 20 ล้านบาท เพิ่มเป็น 27 ล้านบาท เมื่อวันที่ 27 พฤศจิกายน 2551
โดยมีวัตถุประสงค์เพื่อปลดภาระค้ำประกันของบริษัท โมเดอร์นฟอร์ม อินทิเกรชั่น เซอร์วิสเซส
จำกัด กับธนาคารพาณิชย์ต่าง ๆ
โดยภายหลังการดำเนินการเพิ่มทุนที่ประชุมคณะกรรมการบริหารครั้งที่ 6/2551 เมื่อวันที่ 9
ธันวาคม 2551 มีมติอนุมัติให้จำหน่ายหุ้นสามัญทั้งหมดที่บริษัท เอ็มไอเอส
ถือลงทุนจำหน่ายต่อบุคคลภายนอกซึ่งมิได้เป็นบุคคลที่มีความเกี่ยวโยงกันแต่อย่างใด
เพื่อเป็นการลดภาระการรับผลขาดทุนจากการดำเนินงาน ดังนั้นเป็นผลให้บริษัท สกายบลิทซ์
(1995) จำกัด สิ้นสภาพการเป็นบริษัทย่อยของบริษัท เอ็ม เอฟ อี ซี จำกัด (มหาชน) ณ วันที่ 24
ธันวาคม 2551

2.  โครงสร้างรายได้

โครงสร้างรายได้ของบริษัทและบริษัทย่อย สำหรับงวดปี 2549-2551 สิ้นสุดวันที่ 31 ธันวาคม2551
แยกตามประเภทของผลิตภัณฑ์และบริการ เป็นดังนี้

  ----------------------------------- ---------- -------- ---------- -------- ---------- ---------
  ผลิตภัณฑ์                              ปี 2551              ปี 2550              ปี2549      

                                      ล้านบาท     ร้อยละ    ล้านบาท     ร้อยละ    ล้านบาท     ร้อยละ

  ธุรกิจบริการให้คำปรึกษาและพัฒนางาน^(/1)   196.71     7.96     235.35     9.81     203.39     8.50

  ธุรกิจพัฒนาและวางระบบ                  1,783.00   72.12    1,674.61   69.82    1,828.08   76.41

  -         ฮาร์ดแวร์                   1,663.35   67.28    1,434.60   59.81    1,648.27   68.89

  -         ซอฟต์แวร์                   119.65     4.84     240.10     10.01    179.81     7.52

  -         อื่นๆ                                                                          

  ธุรกิจบริการด้านการบำรุงรักษา             465.62     18.83    461.85     19.26    342.40     14.31

  รายได้จากการขายและให้บริการ            2,445.33   98.91    2,371.81   98.89    2,373.87   99.22

  รายได้อื่น ^(/2)                       27.00      1.09     26.60      1.11     18.76       0.78

  รายได้รวม                            2,472.33   100.00   2,398.41   100.00   2,392.63    100.00
  ----------------------------------- ---------- -------- ---------- -------- ---------- ---------

หมายเหตุ :

^(/1) รายได้ของธุรกิจบริการให้คำปรึกษาและพัฒนางาน
เป็นรายได้เฉพาะส่วนค่าธรรมเนียมการให้บริการ
ไม่นับรวมมูลค่าการขายผลิตภัณฑ์ฮาร์ดแวร์และซอฟต์แวร์ที่เกี่ยวข้องกับงานในแต่ละโครงการ
โดยมูลค่าดังกล่าวได้ถูกรวมไว้ในรายได้ส่วนธุรกิจพัฒนาและวางระบบ

  ^(/2) รายได้อื่นประกอบด้วย ดอกเบี้ยรับ กำไรจากการขายสินทรัพย์
  กำไรจากอัตราแลกเปลี่ยน และรายได้เบ็ดเตล็ดอื่นๆ

2.  เป้าหมายในการดำเนินธุรกิจ

จากผลการดำเนินงานในปี 2551 บริษัทมีเป้าหมายหลักในการดำเนินธุรกิจในด้านต่าง ๆ ดังต่อไปนี้

1.  การวางระบบโครงสร้างพื้นฐานทางด้านเทคโนโลยีสารสนเทศ (IT Infrastructure)
    ภายในองค์กร

ในปี 2551
บริษัทมีการปรับปรุงประสิทธิภาพระบบงานภายในทั้งในส่วนฮาร์ดแวร์และซอฟต์แวร์อย่างต่อเนื่อง
อาทิ ระบบบริหารทรัพยากรองค์กรโดยรวม (Enterprise Resource Planning: ERP)
โดยมีการส่งบุคลากรเข้ารับการฝึกอบรมในต่างประเทศ
เพื่อนำมาประยุกต์ใช้กับการดำเนินงานภายในองค์กร รวมทั้งประโยชน์ด้านการตลาด
และระบบบริหารความสัมพันธ์ลูกค้า (Customer Relationship Management : CRM)
เพื่อเพิ่มประสิทธิภาพระบบงานภายใน ในการสนับสนุนการดำเนินงาน
และความรวดเร็วในการให้บริการแก่ลูกค้าและพนักงานภายใน
ในด้านของการสื่อสารและประสานงานภายใน การแลกเปลี่ยนข้อมูล
การจัดทำระบบคลังข้อมูลและฐานความรู้ภายในองค์กร
เพื่อรองรับการขยายงานและการเติบโตทางธุรกิจในอนาคต
โดยมีการจัดทำระบบซอฟต์แวร์เพื่อควบคุมการบริหารโครงการ (Project Management
Office) เพื่อให้การทำงานต่าง ๆ เป็นระบบ (System) และมีประสิทธิภาพมากขึ้น และระบบ
Web Portal เพื่อช่วยพัฒนาองค์ความรู้ (Knowledge Management)
และกระบวนการสื่อสารภายในองค์กร รวมทั้งระบบซอฟต์แวร์การบริหารจัดการแผนการลงทุน
(Portfolio Manager) เพื่อช่วยวางแผนการจัดการภาพรวมการลงทุนขององค์กร

นอกจากนี้ ยังมีการการพัฒนาระบบการบริหารจัดการซอฟต์แวร์ (Software Configuration
Management) ระบบซอฟต์แวร์เพื่อสร้างความพึงพอใจจากบริการหลังการขาย (Helpdesk and
CRM : BMC Remedy) และการรวมระบบคอมพิวเตอร์เครื่องแม่ข่าย (Consolidate Server)
ภายในเข้าด้วยกัน รวมทั้งการสร้างดัชนีชี้วัดผลสำเร็จ (KEY PERFORMANCE INDICATORS :
KPI) สำหรับพนักงาน เพื่อเป็นเครื่องมือในการชี้วัดผลการดำเนินงาน การบริหารงาน
และควบคุมโครงการ เพื่อเพิ่มประสิทธิภาพกระบวนการทำงาน
ซึ่งจะส่งผลดีในด้านการวางแผนพัฒนาบุคลากร และพัฒนาแหล่งทรัพยากรต่าง ๆ (Resources)
เพื่อการพัฒนางานได้อย่างมีประสิทธิภาพมากขึ้น ตลอดจนระบบการบริหารผลการปฏิบัติงาน
(Performance Management) ซึ่งเป็นส่วนหนึ่งของระบบสารสนเทศเพื่อการจัดการ (MIS:
Management Information System) เพื่อปรับปรุงและพัฒนาผลการปฏิบัติงานขององค์กร
เห็นได้จากบริษัทได้ผ่านการรับรองคุณสมบัติด้านระบบ CAPABILITY MATURITY MODEL
INTEGRATION (“CMMI”) จากสถาบัน SOFTWARE ENGINEERING INSTITUTE (SEI)
ประเทศสหรัฐอเมริกา ในระดับ LEVEL 3 ในปี 2551โดยตั้งเป้าหมายที่จะผ่านการรับรองในระดับ
MATURITY LEVEL 5 ซึ่งเป็นระดับสูงสุด เพื่อก้าวสู่การเป็นบริษัทไอทีชั้นนำของโลกต่อไป
ซึ่งจะเป็นประโยชน์ในด้านการปรับปรุงระบบมาตรฐานวิธีการทำงาน
เพื่อการพัฒนางานด้านซอฟต์แวร์ให้มีคุณภาพมากขึ้น

2.  ขยายฐานลูกค้าครอบคลุมธุรกิจทุกกลุ่มมากขึ้นอย่างต่อเนื่อง

จากมีนโยบายการขยายฐานเป้าหมายกลุ่มลูกค้าครอบคลุมกลุ่มอุตสาหกรรมทุกกลุ่มอย่างต่อเนื่องโดยมุ่งเน้นลูกค้า
ซึ่งเป็นผู้นำในกลุ่มอุตสาหกรรมที่มีอัตราการเติบโตของความต้องการงานบริการด้านเทคโนโลยีสารสนเทศสูง
และมีงบลงทุนด้านดังกล่าวอย่างต่อเนื่อง อาทิ กลุ่มการเงินการธนาคาร
หน่วยงานราชการและการศึกษา รัฐวิสาหกิจ และกลุ่มพลังงาน
ซึ่งในปีที่ผ่านมาได้มีการพัฒนาโครงการ ขนาดใหญ่ให้กับลูกค้าหลายโครงการ
รวมทั้งได้รับความเชื่อถือและไว้วางใจจากลูกค้าเรื่อยมา โดยเฉพาะกลุ่มการเงินการธนาคาร อาทิ
ธนาคารกสิกรไทย ธนาคารพัฒนาวิสาหกิจขนาดกลางและขนาดย่อม (SME),
ธนาคารกรุงศรีอยุธยา, ธนาคารไทยพาณิชย์, ธนาคารนครหลวงไทย และธนาคารทหารไทย
เนื่องจากสถาบันการเงินแต่ละแห่งมีความจำเป็นต้องปรับปรุงระบบฐานข้อมูล (Data
Management) ขององค์กร
โดยปฏิบัติตามกฎกติกาใหม่ของธนาคารแห่งประเทศไทยในการปฏิบัติตามหลักเกณฑ์การกำกับดูแลเงินกองทุนของสถาบันการเงินตาม
Basel II ที่จะเริ่มนำมาบังคับใช้ในปีพ.ศ. 2551 และวิธีการลงบัญชีแบบใหม่ IAS 39
การที่จะให้บริการที่สมบูรณ์แบบกับลูกค้า จำเป็นต้องติดตามสถานการณ์ต่างๆ ทั้งภายนอกและภายใน
ทั้งธุรกิจธนาคารและธุรกิจที่เกี่ยวข้องอื่นๆ
โดยเฉพาะอย่างยิ่งกระแสของเทคโนโลยีสารสนเทศที่จะเป็นตัวเร่งให้เกิดปฏิกิริยาเร็วขึ้น
เพื่อให้สอดคล้องกับกลยุทธ์การดำเนินธุรกิจของบริษัท และการขยายฐานการตลาดให้กว้างขึ้น
รวมทั้งอัตรากำไรขั้นต้น (Profit Margin) ที่สูงขึ้น
โดยได้มีการเตรียมพร้อมด้านบุคลากรในการขยายทีมงานเพื่อครอบคลุมลูกค้ากลุ่มดังกล่าวเพิ่มมากขึ้น
จึงทำให้บริษัทยังคงความเป็นผู้นำในกลุ่มผู้ให้บริการทางด้านไอทีของแต่ละกลุ่มอุตสาหกรรม
เห็นได้จากในปี 2551 บริษัทมีสัดส่วนรายได้จากกลุ่มภาครัฐและการศึกษาร้อยละ 19
กลุ่มสถาบันการเงินร้อยละ 22 กลุ่มอุตสาหกรรมการผลิตร้อยละ 19
และกลุ่มธุรกิจสื่อสารโทรคมนาคมมีสัดส่วนร้อยละ 36
แม้ว่าจะได้รับผลกระทบจากภาวะเศรษฐกิจที่เริ่มซบเซา
ซึ่งบริษัทมีจุดเด่นในเรื่องของคุณภาพบุคลากร ผลิตภัณฑ์ และการให้บริการที่ดี

3.  ขยายขนาดธุรกิจบริการให้คำปรึกษา และพัฒนางานด้านเทคโนโลยีสารสนเทศ (IT
    Professional Services) มากขึ้นอย่างต่อเนื่อง

บริษัทได้มีการปรับแผนการพัฒนาบุคลากร และกลยุทธ์การขยายธุรกิจ
ด้วยการมุ่งพัฒนาการให้บริการที่ครบวงจรมากขึ้น
ในลักษณะเป็นพันธมิตรทางธุรกิจเข้าไปเป็นที่ปรึกษา และรับประกันความสำเร็จของโครงการ
แทนการขายซอฟต์แวร์แต่เพียงอย่างเดียว
หลังพบว่ายังเป็นช่องว่างที่สามารถสร้างการเติบโตให้กับธุรกิจได้ในช่วงที่เศรษฐกิจชะลอตัว
 การปรับกลยุทธดังกล่าวจะทำให้อัตรากำไรขั้นต้น (Profit Margin) สูงตามไปด้วย
ซึ่งถือว่าสอดคล้องกับเป้าหมายทางธุรกิจของบริษัทที่จะเน้นงานโครงการที่มีกำไรขั้นต้นในอัตราสูง
มากกว่าจะเน้นที่รายได้แต่เพียงอย่างเดียว
ซึ่งถือเป็นกลยุทธ์ที่ทำให้บริษัทประสบความสำเร็จมาแล้วเป็นอย่างดีในปีที่ผ่านมา
ควบคู่กับการมุ่งขยายฐานลูกค้าทั้งแนวกว้างและแนวลึก เพื่อเพิ่มส่วนแบ่งด้านการตลาด
โดยเฉพาะลูกค้าในกลุ่มสื่อสาร และพลังงานธนาคาร
เนื่องจากเป็นธุรกิจที่จำเป็นต้องลงทุนในระบบไอทีอย่างต่อเนื่อง เพื่อรองรับเทคโนโลยีใหม่ๆ
เพราะธุรกิจดังกล่าวมีงบลงทุนด้านไอทีจำนวนมาก
 นอกจากนี้บริษัทยังเตรียมเพิ่มสินค้าที่เป็นเทคโนโลยีใหม่ๆ มาให้บริการลูกค้าเพิ่มขึ้น
เพื่อขยายฐานลูกค้า และมุ่งเจาะลูกค้าในระดับ Top 5 ในทุกอุตสาหกรรม
และพัฒนาเทคโนโลยีใหม่ๆ ขึ้นมาใช้แทนของเดิมเพื่อให้ทันต่อความต้องการของลูกค้า

รวมทั้งได้วางเป้าหมายในการค้นหารูปแบบการดำเนินธุรกิจ (Business Model) ใหม่ๆ
นอกเหนือจากธุรกิจซื้อมาขายไปและงานด้านการให้บริการ (Services)
โดยการพัฒนาโครงการใหม่ๆ เช่น Outsource หรือลงทุนโครงการบางอย่างให้กับลูกค้า
แล้วแบ่งปันรายได้เมื่อดำเนินการ (Revenue Sharing) การเช่าใช้ (Leasing)
รวมทั้งมุ่งเน้นงานด้านวิจัยและพัฒนา (R&D) เพื่อคิดค้นและพัฒนาผลิตภัณฑ์ที่เป็นของตนเอง
โดยการสร้างผลิตภัณฑ์หรือโซลูชั่นจากโครงการที่พัฒนาให้ลูกค้า เช่น Payment Gateway และ
Data Cleansing หรือสร้างแก่นของเทคโนโลยีบางอย่างเพื่อรองรับอนาคต เช่น Speech to
Text เพื่อรองรับเทคโนโลยี 3G ส่งเสริมผลิตภัณฑ์ที่โดดเด่นขึ้น นอกจากนี้
ยังมีการสร้างมาตรฐานหรือระบบในการจัดเก็บองค์ความรู้ (Knowledge Management)
เพื่อเป็นส่วนหนึ่งในการพัฒนาทรัพย์สินทางปัญญา (Intellectual Property)
เพื่อเพิ่มกำไรขั้นต้น (Profit Margin) และรายได้ให้กับบริษัทในระยะยาว
ซึ่งเป็นส่วนหนึ่งของกระบวนการ CMMI (เป็นระบบประสานงานช่วยให้การดำเนินการสะดวกยิ่งขึ้น)
พร้อมทั้งขยายทีมงานด้านระบบคลังข้อมูลและการจัดการข้อมูล (Data Warehouse)
เพราะมองเห็นโอกาสด้านการตลาด เพื่อเพิ่มรายได้ทั้งในส่วนระบบบริหารจัดการคลังข้อมูล (Data
Warehouse) และการนำเสนอข้อมูลเพื่อสนับสนุนการตัดสินใจ (Business Intelligence)
โดยมีการปรับเปลี่ยนบุคลากรที่มีความรู้ความสามารถมาช่วยทางด้านทีมงานขายมากขึ้น
เพื่อเพิ่มประสิทธิภาพด้านการขาย และเข้าถึงความต้องการของลูกค้ามากขึ้น

เห็นได้จากในปี 2551
บริษัทยังคงให้ความสำคัญกับการเพิ่มสัดส่วนงานบริการให้คำปรึกษาและพัฒนางานด้านเทคโนโลยีสารสนเทศ
(IT Professional Services) เพื่อเพิ่มศักยภาพการแข่งขัน
ในการสร้างความแตกต่างจากคู่แข่งขันและหลีกเลี่ยงการแข่งขันทางด้านราคา
เพื่อสร้างอัตรากำไรขั้นต้น (Profit Margin) ที่สูงขึ้น
โดยได้มีการปรับปรุงระบบโครงสร้างองค์กรโดยเฉพาะส่วนงานดังกล่าว
เพื่อให้เกิดประสิทธิภาพและการบริหารงานที่ง่ายขึ้น และเห็นผลลัพธ์ในเชิงธุรกิจมากขึ้น
พร้อมมุ่งเน้นการพัฒนาผลิตภัณฑ์และการบริการ (Products & Solutions)
ในส่วนที่มีความรู้ความเชี่ยวชาญเฉพาะด้าน
เชื่อมโยงกับแต่ละอุตสาหกรรมตามขนาดธุรกิจที่เป็นกลุ่มเป้าหมายทางการตลาด เช่น
กลุ่มสื่อสารโทรคมนาคม และสถาบันการเงิน
โดยมีนโยบายมุ่งรับงานเฉพาะโครงการที่มีขนาดไม่ใหญ่จนเกินไป และระยะเวลาพัฒนางานไม่เกิน
1 ปี เพื่อลดปัญหาอัตราการเปลี่ยนงาน (Turn over) ของบุคลากร
และการพึ่งพาการว่าจ้างบริษัทภายนอก (Outsource) ตลอดจนปัญหาการส่งมอบงานที่ล่าช้า

รวมทั้งยังร่วมเป็นพันธมิตรเชิงกลยุทธ์ (Strategic Partner) กับบริษัทที่เป็นเจ้าของเทคโนโลยี
(Technology Vendor) รายต่างๆ อาทิ บริษัท IBM Software, Oracle, Symantec,
Cisco Systems และ Microsoft โดยเน้นการนำเสนอเทคโนโลยีใหม่ล่าสุดของแต่ละบริษัท
เพื่อเป็นการลดความเสี่ยงที่อาจเกิดขึ้นจากการพึ่งพาผู้จัดจำหน่ายหรือผู้ผลิตสินค้ารายหนึ่งรายใด
และมีการขยายรูปแบบของการให้บริการไปสู่ระดับที่ปรึกษาที่มีมาตรฐานเทียบเท่ากับบริษัทที่ปรึกษาชั้นนำของโลก
โดยมีการจัดตั้งหน่วยงานที่ปรึกษาไอทีเชิงกลยุทธ์ (Strategic IT Consulting and
Services) เพื่อมุ่งเน้นการให้บริการด้านการให้คำปรึกษาไอทีเชิงกลยุทธ์
ให้เห็นภาพรวมความต้องการด้านไอทีขององค์กรนั้น
และออกแบบโซลูชั่นให้สอดคล้องกับกลยุทธ์ทางธุรกิจและได้รับผลประโยชน์ตอบแทนสูงสุดจากการลงทุนด้านไอที

โดยได้มีการร่วมมือกับบริษัทพันธมิตรมากขึ้นในด้านต่างๆ ซึ่งจะช่วยเสริมศักยภาพการทำงาน
เพื่อบรรลุเป้าหมายด้านการตลาดร่วมกัน รวมทั้งการพัฒนาบุคลากร และฝึกอบรม (Training)
เพื่อพัฒนาการให้บริการลูกค้าในลักษณะเชิงให้คำปรึกษา (Consulting) มากขึ้น
โดยมุ่งเน้นรับบุคลากรที่มีประสบการณ์ เพื่อรองรับการเติบโตธุรกิจในส่วนที่มีความเชี่ยวชาญ อาทิ
ระบบคลังข้อมูล (Data Warehouse) พร้อมทั้งปรับปรุงระบบโครงสร้างทีมงาน (Restructure)
และกระบวนการทางธุรกิจ (Business Process) เพื่อปรับปรุงศักยภาพของทีมงาน
โดยจัดให้มีการประชุมเชิงปฏิบัติการ (Workshop) ระหว่างทีมงานพัฒนาด้านเทคโนโลยีสารสนเทศ
(Professional Services) และทีมงานด้านการขาย เพื่อให้กระบวนการทำงานต่างๆ
มีประสิทธิภาพมากขึ้น เห็นได้จากในปี 2551บริษัทได้ผ่านการรับรองคุณสมบัติด้านระบบ
CAPABILITY MATURITY MODEL INTEGRATION (“CMMI”) จากสถาบัน SOFTWARE
ENGINEERING INSTITUTE (SEI) ประเทศสหรัฐอเมริกา ในระดับ LEVEL 3
โดยอนาคตตั้งเป้าหมายที่จะผ่านการรับรองในระดับ MATURITY LEVEL 5 ซึ่งเป็นระดับสูงสุดต่อไป

นอกจากนี้
บริษัทยังมีนโยบายการวางกลยุทธ์มุ่งเน้นการดำเนินธุรกิจด้วยความระมัดระวังและมุ่งเน้นขอบเขตเพื่อสร้างความแตกต่างอย่างต่อเนื่อง
โดยวางเป้าหมายสำคัญในการเพิ่มยอดขายและส่วนแบ่งด้านการตลาด
ซึ่งจะช่วยเพิ่มความเข้มแข็งให้กับองค์กร โดยมีโซลูชั่นเด่นที่น่าสนใจ
อาทิระบบการบูรณาการของข้อมูลและคุณภาพข้อมูล (DIA DQ) ระบบบริหารจัดการคลังข้อมูล
(Data Warehouse), ระบบรายงานข้อมูลอัจฉริยะ (Business Intelligence)
การให้บริการเชิงบริหารจัดการ (Managed Service), และระบบรักษาความปลอดภัยข้อมูล
(Security Services)ระบบการบริหารจัดการข้อมูลใช้โครงสร้าง (ECM) , ระบบ web TV
and Multimedia Portal.
ซึ่งบริษัทมีจุดแข็งในการรักษาฐานลูกค้าพร้อมกับการเติบโตควบคู่ไปกับลูกค้า
ส่งผลให้เกิดการพัฒนาทำให้การดูแลเอาใจใส่ การพูดคุยปรึกษาระหว่างบริษัทกับลูกค้าในทุกส่วนงาน
โดยนำเอาเทคโนโลยีที่มีประสิทธิภาพตรงกับความต้องการและความจำเป็นของลูกค้า
รวมทั้งยังคงเน้นในเรื่องของลูกค้าเป็นศูนย์กลาง (Customer Centric)
ในการวางแผนงานและกลยุทธ์การดำเนินการ โดยให้ความสำคัญกับการบริหารความสัมพันธ์ลูกค้า
(Customer Relation Management) ทั้งในแง่ของการทำกิจกรรม (Personalized
Activities) ต่างๆ ร่วมกับลูกค้า บริษัทพันธมิตร และพนักงานบริษัท
พร้อมทั้งมีการนำเอาระบบซอฟต์แวร์เพื่อสร้างความพึงพอใจจากบริการหลังการขาย (Service
Desk) และ PMO (เป็นระบบบริหารจัดการโครงการตามข้อกำหนดมาตรฐานของ PMMI)
มาใช้ให้เกิดประสบการณ์การใช้บริการที่ดีจากบริษัทแบบเต็มรูปแบบ
รวมทั้งการสื่อสารในรูปแบบต่างๆ

4.  ขยายขอบเขตการดำเนินธุรกิจโดยการพัฒนาและเป็นเจ้าของทรัพย์สินทางปัญญา
    (Intellectual Properties) เพิ่มมากขึ้น

ซึ่งถือเป็นกลยุทธ์หลักของบริษัทในการลงทุนเพื่อที่จะพัฒนา ปรับปรุงผลิตภัณฑ์
และบริการอย่างต่อเนื่อง
อันจะเป็นทรัพย์สินที่สร้างรายได้และให้ผลตอบแทนในอัตราที่สูงกับบริษัทในระยะยาว
พร้อมทั้งสร้างอำนาจการต่อรองและศักยภาพการแข่งขันให้กับบริษัทต่อไป
(รายละเอียดของการวิจัยและพัฒนา ดูจากส่วนที่ 2 หน้าที่ 37-38)